《和蹇藏用暮秋郊居言怀二首》
宋代·魏野

敢学宣尼叹道穷，闲心何处不相容。
交朋尽笑龟蒙散，邻里偏谙叔夜慵。
晚吹清泠彫万木，残霞红澹映三峰。
为怜今岁於中稔，欲遣儿孙亦务农。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。